MITTEÄHVARDAVATE SÕNADE KASUTAMINE
Eesmärk: Lapsed õpivad toime tulema teise inimese vihaga kasutades konflikti lahendamiseks mitteähvardavaid sõnu ja tegevusi.
TÖÖJUHEND
1.	Tähtsus: Õpetaja rõhutab konflikti lahendamise oskuse tähtsust ilma ähvardavate sõnade ning tegevusteta. Selgita ka, et kellegi teise vihaga toimetulek on midagi muud kui oma vihaga toimetulek. 
2.	Sissejuhatus: Õpetaja esitab klassile järgmise situatsiooni: “Oletame, et me mängime mängu “Soe, leige, külm.” Üks õpilane otsib klassi peidetud eset ning teised juhendavad teda sõnadega: leige, külm, soe. Sa lähed ülemeelikuks ning ütled ette, kuhu ese peidetud on. Laps, kes otsib, saab väga vihaseks ning ütleb, et sa rikud mängureegleid ning sellega kogu mängu. Sa tead, et keegi on sinu peale väga vihane. Kuidas sa end tunned? Mida sa saaksid teha, et kaklust ära hoida? Kuidas sinu käitumine teisele lapsele mõjub? Mida sa teeksid järgmisel korral teisiti?
3.	Oskused: (kirjuta tahvlile).
•	Kuula teist inimest.
•	Mõtle, kuidas teine inimene end tunneb.
•	Mis juhtub, kui ma kasutan ähvardavaid sõnu?
•	Räägi teise lapsega rahulikult.
•	Püüa probleem lahendada sõnadega mitte rusikatega.
4.	Oskuse kujundamine:  Õpetaja kujundab oskuse vastates vihasele õpilasele rahulikkusega. Õpilane võib olla vihane ükskõik kelle või mingi sündmuse peale.
5.	Käitumise harjutamine: 
•	Valik: Õpetaja valib neli paari õpilasi rollimängu.
•	Rollimäng: Õpilased mängivad situatsioone, kus nad peavad reageerima sobivalt üksteise vihale. Õpetaja võib õpilastele situatsioonid anda, kuid õpilased võivad need ka ise välja mõtelda. 
•	Viimistlus: Pärast iga rollimängu pöörata tähelepanu õigele käitumisele, märkida ära vale või ebakorrektne käitumine ning korrata rollimängu koos parandustega. Kui parandusi pole, on rollimäng õnnestunud.
•	Kinnistamine: Pööra tähelepanu sobivale käitumisele reageerides teise inimese vihale. Autasusta (kiida)  õpilasi õige käitumise eest.
•	Diskussioon: Arutlege enesekontrolli kasutamise tähtsuse üle, kui keegi on sinu peale vihane. Rahu säilitamine annab teisele inimesele võimaluse kuulata ning võib-olla muuta oma meelt. Arutlege raskuste üle, mis võivad esile kerkida kui pead toime tulema kellegi teise vihaga.
6.	Harjutamine: Jaga lastele töölehed “ Sõnad, mis aitavad vihaga toime tulla.” Lapsed nimetavad sõnu, mis aitavad vihaseid tundeid kergendada. Nad valivad endale meelepärased sõnad ning kirjutavad need töölehele.
7.	Kasutamine: Igal hommikul arutlege, millised situatsioonid võivad esile kerkida koolipäeva jooksul, kus laps peab kokku puutuma kellegi teise vihaga. Õpilased võiksid koolipäeva kestel esile kerkinud probleemsituatsioone üles märkida.
8.	Õpetaja peab julgustama lapsi säilitama rahu, kui nad peavad toime tulema kellegi teise vihaga.

Kasutatud kirjandus: 
1.	Life Skills for Vocational Succsess. Unit 1. Social Skills. Lesson 2: Anger Management. Topic 1: Identify Feelings. (2001)
2.	http://workshopsinc.com/manual/Ch1L2.1.html 

NIMI_____________________               KUUPÄEV______________________

TÖÖLEHT „SÕNAD, MIS AITAVAD SÄILITADA RAHU”

JUHEND: Kujuta ette, et keegi on vihane. Milliseid sõnu võiksid sa vihasele klassikaaslasele öelda, et aidata tal oma viha kontrollida? Õpetaja kirjutab need sõnad tahvlile. Vali kolm sõna. Kirjuta igasse lehvikesse üks sõna. Kaunista tuulelohe.